საფოსტო მომსახურების გაწევისა და შემსრულებლის მიერ საფოსტო გზავნილის ქვეყნის შიგნით მიტანა/ჩაბარების პირობები:

1. საფოსტო მომსახურების მისაღებად „დამკვეთი“ მატერიალური დოკუმენტის ან კომუნიკაციის სხვა საშუალებით, ატყობინებს „შემსრულებელს“ საფოსტო მომსახურების მიღების სურვილის თაობაზე, შეტყობინება უნდა შეიცავდეს ინფრომაციას: საფოსტო გზავნილში შემავალი პაკეტების რაოდენობაზე და ასევე, საფოსტო მომსახურების მიღების რეჟიმის თაობაზე.
2. შეტყობინების მიღებიდან იმავე დღეს „შემსრულებელი“ ვალდებულია გამოცხადდეს საფოსტო გზავნილის მიღების ადგილზე და უზრუნველყოს „დამკვეთისაგან“ საფოსტო გზავნილის წამოღება. სასწრაფო გზავნილის მისაღებად „შემსრულებელი“ საფოსტო გზავნილის მიღების ადგილზე ცხადდება დამკვეთთან შეთანხმებული ვადის განმავლობაში.
3. „დამკვეთი“ ვალდებულია წინამდებარე დანართის მე-2 პუნქტით განსაზღვრული წესით „შემსრულებელის“ გამოცხადებამდე უზრუნველყოს საფოსტო გზავნილის დახარისხება და გასაგზავანად მომზადება, რათა არ მოხდეს შემსრულებლის შეფერხება. თითოეული გზავნილი უნდა იქნას ერთმანეთისაგან გამიჯნული, ამასთან ერთი გზავნილი შეიძლება დამისამართებული იქნეს მხოლოდ ერთ ადრესატზე, ერთ (ან მაქსიმუმ ორ) მისამართზე.
4. საფოსტო მომსახურების მიღების მიზნით „დამკვეთის“ მიერ საფოსტო გზავნილის „შემსრულებლისათვის“ გადაცემა ხორციელდება შესაბამისი სატრანსპორტო ზედდებულის საფუძველზე, რომლის პირველი პირი (დედანი) რჩება „დამკვეთთან“. აღნიშნულ დოკუმენტში (სატრანსპორტო ზედდებული) მიეთითება: მიტანის ადგილი (სრული მისამართის მითითებით), ადრესატის სახელი, გვარი, სახელწოდება, ხოლო, თუ მიტანის ადგილად განსაზღვრულია სოფლის ტიპის დასახლება სასურველია მიეთითოს პირადი ნომერი, ხოლო იურიდიული პირის შემთხვევაში საიდენტიფიკაციო კოდი, ასევე საფოსტო მომსახურების მიღების რეჟიმი (ჩვეულებრივი ან სასწრაფო გზავნილი).
5. დამკვეთი ვალდებულია თითოეულ გზანვილზე მატერიალური სახით ჩაბარების დასტურის/უკუგზავნილის მოთხოვნის შემთხვევაში გზავნილზე და რეესტრზე გააკეთოს შესაბამისი აღნიშვნა „შეტყობინებით“.
6. „შემსრულებლის“ მიერ „დამკვეთისაგან“ გზავნილის მიღების შემთხვევაში, იგი ვალდებულია მიტანის ადგილზე გზავნილის პირველი მიტანა განახორციელოს: 24-დან 72 საათის განმავლობაში, გარდა მაღალმთიანი რაიონებისა და საოფლებისა, სადაც ჩაბარების ვადად განისაზღვრება 2-დან არაუმეტეს 6 სამუშაო დღე (სასრაფო გზავნილის გარდა).
7. „შემსრულებელი“ საფოსტო მომსახურების გაწევისას ხელმძღვანელობს შემდეგი წესით: „შემსრულებელმა“ ადრესატს გზავნილი უნდა ჩააბაროს პირადად, ასევე ორგანიზაციისათვის დამისამართებული გზავნილი უნდა ჩაბარდეს კანცელარიას, ან ასეთივე დანიშნულების სტრუქტურულ ერთეულს ან/და პირს, ან/და ორგანიზაციის შესაბამის უფლებამოსილ პირს, სამსახურეობრივი კავშირისა და პირადი ნომრის მითითებით, რომელიც უზრუნველყოფს გზავნილის ადრესატისათვის გადაცემას ამ პუნქტით გათვალისწინებულ შემთხვევებში ადრესატის გზავნილის ჩაბარება უნდა დასტურდებოდეს მატერიალურ დოკუმენტზე ადრესატის/მიმღების ხელმოწერით და ორგანიზაციის ბეჭდით.
8. თუ ადრესატმა უარი განაცხადა გზავნილის ჩაბარებაზე „შემსრულებელი“ მატერიალურ დოკუმენტზე აკეთებს შესაბამის აღნიშვანას ადრესატის მიერ გზავნილის არ მიღების თაობაზე, ხოლო გზავნილს 3 (სამი) სამუშაო დღის განმავლობაში უბრუნებს „დამკვეთს“.
9. თუ „შემსრულებელმა“ ადრესატი, მისი დროებით არ ყოფნის გამო, ვერ ნახა „დამკვეთის“ მიერ მითითებულ მისამართზე (მიტანის ადგილზე), იგი გზავნილს აბარებს მასთან მცხოვრებ ოჯახის რომელიმე სრულწლოვან წევრს (დედას, მამას, ძმას, შვილს, მამიდას და ა.შ). ამ პუნქტით გათვალისწინებულ შემთხვევაში გზავნილის მიმღები მატერიალურ დოკუმენტზე აღნიშნავს თავის სახელს, გვარს, პირად ნომერს და ადრესატთან დამოკიდებულებას და აკეთებს ხელმოწერას.
10. თუ ადრესატის ოჯახის სრულწლოვანმა წევრმა უარი განაცხადა გზავნილის ჩაბარებაზე, „შემსრულებელი“ დამატებით იღებს ვალდებულებას, პირველი ვიზიტიდან 3 (სამუშაო) დღის განმავლობაში მინიმუმ ერთხელ მაინც განახორციელოს მიტანის ადგილზე გზავნილის განმეორებით მიტანა და თუ კვლავ ოჯახის იმავე ან სხვა სრულწლოვანმა წევრმა უარი განაცხადა გზავნილის მიღებაზე, „შემსრულებელი“ მატერიალურ დოკუმენტზე აკეთებს შესაბამის აღნიშვანას, ხოლო გზავნილს 3 (სამი) სამუშაო დღის განმავლობაში უბრუნებს „დამკვეთს“.
11. თუ გზავნილის მიტანის ადგილზე „შემსრულებლის“ მისვლის დროს ადრესატი ან მისი სრულწლოვანი ოჯახის წევრი არ იმყოფება (სახლში არ არიან, კარი არ გაუღეს, სხვაგან გაემგზავრენ და ა.შ), „შემსრულებელი“ დამატებით იღებს ვალდებულებას, პირველი ვიზიტიდან 3 (სამუშაო) დღის განმავლობაში მინიმუმ ერთხელ მაინც განახორციელოს მიტანის ადგილზე გზავნილის განმეორებით მიტანა და თუ კვლავ ვერ მოხერხდა მისი ჩაბარება, გზავნილი შესაბამისი აღნიშვნით დაუბრუნოს „დამკვეთს“ 3 (სამი) სამუშაო დღის განმავლობაში.
12. თუ „დამკვეთის“ მიერ მითითებული მიტანის ადგილი არაზუსტი ან არასრულყოფილია, „შემსრულებელი“კერძოდ კურიერი/ფოსტის თანამშრომელი ვალდებულია განახორციელოს სატელეფონო ზარი გზავნილზე მითითებულ ნომერზე ან გზავნილის მიმღების შესახებ მოიკითხოს ინფორმაცია ინფორმაცია სამეზობლოში ქვემოთ ჩამოთვლილი შემთხვევების გათვალისწინებით:
* თუ დაუნომრავია ქუჩა;
* თუ საცხოვრებელი არის საერთო საცხოვრებელის ტიპის;
* თუ მითითებულია არასრული მისამართი;
* თუ ადრესატი აღნიშნულ მისამართზე აღარ ცხოვრობს;

ხოლო იმ შემთხვევაში თუ ვერ მოხერხდა მიმღების ინდენტიფიკაცია, „შემსრულებელი“ მატერიალურ დოკუმენტზე აკეთებს შესაბამის აღნიშვანას, ხოლო გზავნილს 3 (სამი) სამუშაო დღის განმავლობაში უბრუნებს „დამკვეთს“.

1. თუ „შემსრულებელს“ მომსახურების გაწევამდე შეუძლია განსაზღვა, რომ „დამკვეთის“ მიერ მითითებული ადრესატის ან მიტანის ადგილის შესახებ მონაცები არასრულყოფილი ან უზუსტოა, „შემსრულებელს“ უფლება აქვს უარი განაცხადოს საფოსტო მომსახურების განხორცილებეზე ან/და საჭიროების შემთხვევაში ადრესატთან ვიზიტი განახორციელოს კრედო ბანკის თანამშრომლის თანხლებით;
2. „შემსრულებელი“ ვალდებულია გზავნილი ადრესატს ან წინამდებარე დანართით განსაზღვრულ სხვა მიმღებს, ჩაბაროს, მხოლოდ მათ მიერ პირადობის დამადასტურებელი დოკუმენტის წარმოდგენის შემდგომ. იმ შემთხვევაში, როცა ადრესატი ან სხვა მიმღები პირი უარს აცხადებს პირადობის დამადასტურებელი დოკუმენტის წარმოდგენაზე, შემსრულებელი დამატებით იღებს ვალდებულებას, პირველი ვიზიტიდან 3 (სამუშაო) დღის განმავლობაში მინიმუმ ერთხელ მაინც განახორციელოს მიტანის ადგილზე გზავნილის განმეორებით მიტანა და თუ კვლავ ვერ მოხერხდა მისი ჩაბარება, გზავნილი შესაბამისი აღნიშვნით დაუბრუნოს დამკვეთს 3 (სამი) სამუშაო დღის განმავლობაში.

**„დამკვეთი“ „შემსრულებელი“**